Som følge av Warszawa-paktens invasjon av Tsjekkoslovakia i august 1968, meldte han seg inn i Det rumensk kommunistpartiet og fikk, samme år i oktober, for første gang lov til å reise utenlands: som deres oversetter og tolk, reiste han sammen med dikterne Ion Caraion og Veronica Porumbacu til en poesifestival i Luxembourg. Så reiste han videre til Paris, der han ble kjent med Paul Celan, hvis dikt han hadde oversatt til rumensk. I 1969 reiste han, igjen som oversetter og tolk, sammen med dikterne Nichita Stănescu og Virgil Teodorescu til Bokmessen i Frankfurt, men denne gangen hoppet han av og bosatte seg i Vest-Tyskland. Som Siebenbürger-sakse var det uproblematisk. Han flyttet i 1973 til Agliano i Toscana i Italia. I 1975 fikk hans kone og hans sønn (født i 1970) lov til å forlate Romania og bosette seg i Vest-Tyskland.